CELEX: 32013R0481
Language: lv
Date: 2013-05-24 00:00:00
Title: Komisijas Regula (ES) Nr. 481/2013 ( 2013. gada 24. maijs ), ar ko pielāgo Īstenošanas regulu (ES) Nr. 788/2012 attiecībā uz Horvātijas ņemamo un analizējamo paraugu skaitu pesticīdu/produktu kombinācijām  Dokuments attiecas uz EEZ

25.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 139/5
            
         KOMISIJAS REGULA (ES) Nr. 481/2013
   (2013. gada 24. maijs),
   ar ko pielāgo Īstenošanas regulu (ES) Nr. 788/2012 attiecībā uz Horvātijas ņemamo un analizējamo paraugu skaitu pesticīdu/produktu kombinācijām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Horvātijas pievienošanos un jo īpaši tā 3. panta 4. punktu,
   ņemot vērā Aktu par Horvātijas pievienošanos un jo īpaši tā 50. pantu,
   tā kā:
   
               (1)
            
            
               Paredzams, ka Horvātija pievienosies Savienībai 2013. gada 1. jūlijā.
            
         
               (2)
            
            
               Komisijas 2012. gada 31. augusta Īstenošanas regulas (ES) Nr. 788/2012 par saskaņotu Eiropas Savienības daudzgadu kontroles programmu 2013., 2014. un 2015. gadam, lai nodrošinātu atbilstību maksimāli pieļaujamajiem pesticīdu atlieku līmeņiem augu un dzīvnieku izcelsmes pārtikā un uz tās un novērtētu šo atlieku iedarbību uz patērētājiem (1), II pielikumā ir noteikts paraugu skaits katrai dalībvalstij, kas jāņem un jāanalizē saskaņā ar minētās regulas 1. pantu.
            
         
               (3)
            
            
               Tā kā tikai pusgada laikā iegūtie dati nebūtu pilnībā salīdzināmi ar citu dalībvalstu visa 2013. gada laikā iegūtajiem datiem, Horvātijai būtu jāpiedalās Savienības koordinētajās daudzgadu programmās no 2014. gada janvāra.
            
         
               (4)
            
            
               Tāpēc attiecīgi jāpielāgo Īstenošanas regula (ES) Nr. 788/2012,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 788/2012 II pielikuma 5. punktā pēc ailes par Ungāriju iekļauj šādu aili:
   
      
                  “HR
               
               
                  12 (*)
                  15 (**)”
               
            
   2. pants
   Šī regula stājas spēkā vienlaikus ar Līgumu par Horvātijas pievienošanos.
   To piemēro no 2014. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 24. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 235, 1.9.2012., 8. lpp.